Diari Oficial de la Generalitat Valenciana


Sumari del DOGV 6274, del 25-05-2010 (2010/5581)

Informació pública de l'aprovació de les modificacions puntuals número 1 i número 2 del Pla General de Monforte del Cid.
------------------------------------------------------------------------------------------------------------------------

### Dades del document

Número de DOGV
:   6274

Data del DOGV
:   25-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/5581


Data del document
:   29-04-2010

Organisme emissor
:   Ajuntament de Monforte del Cid

Tipus de document
:   Anunci

Descriptors 

:   * Monforte del Cid
    * pla d'urbanisme
    * administració local

Informació pública de l'aprovació de les modificacions puntuals número 1 i número 2 del Pla General de Monforte del Cid. [2010/5581]  
De conformitat amb el que disposa l'article 83.2.a de la Llei 16/2005, de 30 de desembre, de la Generalitat, Urbanística Valenciana, l'article 223 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, i l'article 22.2.c de la Llei 7/1985, de 2 d'abril, Reguladora de les Bases del Règim Local, han sigut aprovades, mitjançant l'Acord del Ple de data 28 d'abril de 2010, les modificacions puntuals del Pla General del Municipi de Monforte del Cid, següents:   
Modificació puntual número 1. La disminució de la reculada de 5 m a 3 m. es justifica per les necessitats funcionals del projecte de centre de dia per a persones majors dependents, redactat segons les directrius marcades per la Conselleria de Benestar Social, i que seran per al centre tercera edat: superfície aproximada, 7.650 m²; ocupació, 50%; edificis, 1 m²/m²; reculades, 3 m; número de plantes, dos; soterrani o semisoterrani, sí, i altura màxima: 9 m.  
Modificació puntual número 2. La modificació suposa la definició de certs paràmetres urbanístics relatius a la parcel·la, intensitat i posició de l'edificació en la zona industrial terciària d'edificació aïllada (INA) que només serà aplicable en una illa que ja tenia la mateixa qualificació en les antigues normes subsidiàries, i que seran: edificabilitat, 1,60 m²/m², parcel·la mínima: 500 m²; front mínim de parcel·la, 15 m; reculades a tots els límits, 3 m; i ocupació màxima, 80%.  
Les dites modificacions se sotmeten a informació pública durant el termini d'un mes comptador des de l'endemà de la publicació del present anunci en el Diari Oficial de la Comunitat Valenciana. L'expedient podrà ser examinat per qualsevol interessat a les dependències municipals perquè es formulen les al·legacions que s'estimen pertinents.  
Igualment se suspén l'atorgament de les llicències urbanístiques en aquelles àrees del territori objecte del projecte de modificació de les normes subsidiàries municipals les noves determinacions de les quals suposen modificació del règim urbanístic vigent, la duració de les quals coincidirà amb el termini de tramitació de la present modificació.   
Cosa que es publica als efectes de l'article 83.2.a de la Llei 16/2005, de 30 de desembre, de la Generalitat, Urbanística Valenciana.  
Monforte del Cid, 29 d'abril de 2010.- L'alcaldessa: Antonia Cervera Carrasco.